Diari Oficial de la Generalitat Valenciana


Sumari del DOGV 3987, del 26-04-2001 (2001/3845)

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la sentència 928, de 28 d'octubre de 1999, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/3845


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la sentència 928, de 28 d'octubre de 1999, del Tribunal Superior de Justícia de la Comunitat Valenciana. [2001/A3845]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs número 2288/1996, promogut per Sistemas de Incineración y Depuración, SL, contra la Resolució del conseller d'Obres Públiques, Urbanisme i Transports, de 20 de juny de 1996, per la qual es desestima el recurs ordinari interposat contra l'Acord de la Comissió Territorial d'Urbanisme d'Alacant de 3 de juliol de 1995, sobre l'aprovació definitiva de les normes subsidiàries de planejament d'Agost, s'ha dictat la sentència número 928, de 28 d'octubre de 1999, la part dispositiva del qual diu així:
  
«Decidim: Que, estimant el recurs contenciós administratiu interposat per Sistemas de Incineración y Depuración, SL, contra la Resolució del conseller d'Obres Públiques, Urbanisme i Transports de 20 de juny de 1996, que va desestimar el recurs ordinari deduït contra l'Acord de la Comissió Territorial d'Urbanisme d'Alacant de 3 de juliol de 1995, pel qual es va aprovar definitivament la revisió de les normes subsidiàries de planejament del municipi d'Agost, anul·lem els dits actes per ser contraris a dret i els deixem sense efecte, pel que fa a la prohibició d'instal·lar incineradors de residus hospitalaris en el terme municipal i a l'ampliació de la distància mínima de 2.000 a 3.000 metres per a les indústries altament contaminants i perilloses; sense imposició de costes».
  
Vista la interlocutòria de 30 d'octubre de 2000, de la Sala Tercera Contenciosa Administrativa del Tribunal Suprem, recaiguda en el recurs de cassació número 3/2417/2000, pel qual s'acorda:
  
«Primer. Declarar desert el recurs de cassació preparat per l'Ajuntament d'Agost contra la resolució dictada pel Tribunal Superior de Justícia de València (Secc. 1ª) en les actuacions número 002288/1996, amb la devolució a aquesta de les actuacions rebudes; no es fa expressa imposició de costes.
  
Segon. Es considera que s'ha presentat i és part, en qualitat d'objecte de recurs, el procurador Arturo Molins Santiago, en nom i representació de Sistemas de Incineración y Depuración, SL, l'escrit de presentació del qual s'haurà d'adjuntar a les resolucions, i s'haurà d'entendre amb aquell, aquesta i les successives diligències en la forma establida per la llei.»
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 928, de 28 d'octubre de 1999, del Tribunal Superior de Justícia de la Comunitat Valenciana.